డాక్టర్ అబ్దుల్ హక్ ఉర్దూ విశ్వవిద్యాలయం

డాక్టర్ అబ్దుల్ హక్ ఉర్దూ విశ్వవిద్యాలయం అనేది ఆంధ్రప్రదేశ్‌ రాష్ట్రం, కర్నూలులో ఉన్న ప్రభుత్వ విశ్వవిద్యాలయం. దీనిని ఆంధ్రప్రదేశ్ రాష్ట్ర శాసనసభ చట్టం - 2016 ప్రకారం ఆంధ్రప్రదేశ్ ప్రభుత్వం స్థాపించింది. రాయలసీమకు చెందిన ప్రఖ్యాత విద్యావేత్త, దాత, కర్నూలులోని ఉస్మానియా కళాశాల స్థాపకుడు డాక్టర్ అబ్దుల్ హక్ పేరును ఈ విశ్వవిద్యాలయానికి పెట్టారు.

 విశ్వవిద్యాలయ లక్ష్యాలు 
ఉర్దూ భాషను ప్రోత్సహించడం, అభివృద్ధి చేయడం; ఉర్దూ మాధ్యమం ద్వారా వృత్తి, సాంకేతిక విషయాలలో విద్య, శిక్షణను అందించడం; ఉన్నత విద్య, ఉర్దూ మాధ్యమంలో శిక్షణ కార్యక్రమాలను కొనసాగించాలనుకునే ప్రజలకు క్యాంపస్‌లో, దూరం నుండి బోధన ద్వారా విస్తృత ప్రాప్యతను అందించడం, మహిళా విద్యపై దృష్టి పెట్టడం ఈ విశ్వవిద్యాలయం లక్ష్యాలు.

 ద్విభాషా సౌకర్యం 
ఎంఎ (ఉర్దూ) తప్ప, అన్ని తరగతులలో బోధనా మాధ్యమం ఉర్దూ, ఇంగ్లీష్ రెండింటిలోనూ ఉంటుంది.

 ఇవికూడా చూడండి 
 మౌలానా ఆజాద్ జాతీయ ఉర్దూ విశ్వవిద్యాలయం

 మూలాలు 

 సాధారణ మూలాలు 






వర్గం:ఆంధ్రప్రదేశ్ విశ్వవిద్యాలయాలు